Publication: Magyar Közlöny
Issue: MK-2002-22 (Year: 2002, Number: 22)
Era: 1990-2004
Section: szóló 1997. évi C. törvény (a továbbiakban: Ve.) 34. §-a
Paragraph Index: 2040

(2) bekezdésének a) pontjában kapott felhatalmazással élve az ajánlószelvények kitöltése tárgyában a következõ állásfoglalást adja ki: A Ve. 46. § (1) bekezdése értelmében jelöltet ajánlani ajánlószelvényen lehet. A Ve. 47. § (2) bekezdésének második mondata szerint „az ajánló választópolgár az ajánlószelvényre rávezeti családi és utónevét, lakcímét, személyi azonosítóját, az ajánlott személy családi és utónevét, a jelölõ szervezet nevét, illetõleg a független jelölés tényét”. A Ve. 49. §-ának (2) bekezdése szerint „közös jelöltet állítani csak olyan ajánlószelvények alapján lehet, amelyeken az adott közös jelöltet állító valamennyi jelölõ szervezet neve fel van tüntetve”. A hivatkozott rendelkezések értelmezése során az Országos Választási Bizottság 2/1998. (III. 14.) OVB állásfoglalásában megállapította, hogy „a választópolgárnak az ajánlási szelvény kitöltése során kinyilvánított akaratát a legmesszebbmenõkig tiszteletben kell tartani”. A választópolgár sokszor nincs tisztában a jelölt vagy a jelölõ szervezet pontos, nyilvántartásba vett nevével. Mindez az ajánlószelvények minõsítése során a gyakorlatban gondot okozhat. A választópolgár akaratának érvényesítése érdekében ezért azokat az ajánlószelvényeket is érvényesnek kell elfogadni, amelyeken a jelölt neve nem az anyakönyvben szereplõ formában, de egyébként egyértelmûen azonosíthatóan (pl. leánykori név, felvett név stb.), illetõleg amelyeken a jelölõ szervezet neve a hivatalos megnevezéstõl eltérõ formában, de egyébként minden kétséget kizáró módon megállapíthatóan (pl. rövid név, betûszavas rövidítés stb.) szerepel. Közös jelölés estén az ajánlószelvénynek a jelöltet állító valamennyi jelölõ szervezet nevét tartalmaznia kell, a fentiekben kifejtett értelmezésnek megfelelõ formában. Az ajánlószelvényen a jelölõ szervezetek sorrendjének nincs jelentõsége. Dr. Ficzere Lajos s. k., az Országos Választási Bizottság elnöke A BM Központi Adatfeldolgozó, Nyilvántartó és Választási Hivatal közleménye

Source: https://magyarkozlony.hu/hivatalos-lapok/5e6311977fcd0a7d308d87333c18625d2d34d050/dokumentumok/661246af0b99eea3d1ec0d8f98e0906c563e1bbd/letoltes